അന്താരാഷ്ട്ര ബാലികാദിനം ആചരിച്ചു തിരുവല്ല: റോട്ടറി ക്ലബ് ഒഫ് തിരുവല്ല ഈസ്റ്റിന്റെ നേതൃത്വത്തില് അന്താരാഷ്ട്ര ബാലികാദിനം ആചരിച്ചു. ചാത്തങ്കരി എസ്.എന്.ഡി.പി ഹൈസ്കൂളില് നടന്ന പരിപാടി പരുമല സെന്റ് ഗ്രിഗോറിയോസ് മിഷന് ഹോസ്പിറ്റല് മെഡിക്കല് സൂപ്രണ്ട് ഡോ.ഷെറി൯ ജോസഫ് ഉദ്ഘാടനം ചെയ്തു. സ്കൂളിന് ക്ലബ് നവീകരിച്ചു നല്കിയ പെണ്കുട്ടികള്ക്കായുള്ള ടോയ്ലറ്റ് റോട്ടറി അസിസ്റ്റന്റ് ഗവര്ണര് മാത്യൂസ് കെ. ജേക്കബ് സ്കൂളിന് കൈമാറി. കുട്ടികള്ക്കുള്ള യൂണിഫോം വിതരണം എസ്.എന്.ഡി.പി യോഗം തിരുവല്ല യൂണിയന് സെക്രട്ടറി അനില് എസ്. ഉഴത്തില് നിര്വഹിച്ചു. ക്ലബ് പ്രസിഡന്റ് സണ്ണി തോമസിന്റെ അദ്ധ്യക്ഷതയില് കൂടിയ യോഗത്തില് ഡിസ്ട്രിക്ട് പ്രോജെക്ട് ചെയര്മാന് അഡ്വ.സതീഷ് ചാത്തങ്കരി, എസ്.എന്.ഡി.പി യോഗം തിരുവല്ല യൂണിയന് പ്രസിഡന്റ് ബിജു ഇരവിപേരൂര്, സനല് ജി.പണിക്കര്, ഷീജാ ബോസ്, അഡ്വ.അഭിലാഷ് ചന്ദ്രന്, ബിജു ലങ്കാഗിരി,അഡ്വ.രാജീവ് പാരിപ്പള്ളി, ശ്രീകുമാര് പിള്ള, റെന്ജി പുളിമൂട്ടില്,ബിനു നൈനാന് ഫിലിപ്പ്, ലിജോ മത്തായി എന്നിവര് പ്രസംഗിച്ചു.